b'\n_START_ARTICLE_\nTarcisio Burgnich\n_START_PARAGRAPH_\nTarcisio Burgnich (s. 25. huhtikuuta 1939 Ruda, Italia) on italialainen jalkapalloilija. Burgnichill\xc3\xa4 on is\xc3\xa4ns\xc3\xa4 puolelta it\xc3\xa4valtalaisia sukujuuria. H\xc3\xa4nen pelipaikkansa oli oikea laitapuolustaja. Burgnich pelasi koko uransa Italiassa, h\xc3\xa4n edusti Udinese\xc3\xa4, Juventusta, US Palermoa, Inter Milania ja SSC Napolia. Interiss\xc3\xa4 Burgnich pelasi yli 300 ottelua ja voitti viisi Italian mestaruutta, kaksi Euroopan cupia ja kaksi seurojen maailmanmestaruutta. Burgnich tunnetaan ehk\xc3\xa4 kuitenkin parhaiten lausunnostaan, jonka h\xc3\xa4n antoi h\xc3\xa4vityn MM-finaalin 1974 j\xc3\xa4lkeen voittaneen joukkueen Brasilian t\xc3\xa4htipelaajasta Pel\xc3\xa9st\xc3\xa4. _NEWLINE_\xc2\xbb:Uskottelin itselleni ennen peli\xc3\xa4, ett\xc3\xa4 Pel\xc3\xa9 on samanlainen kuin me muutkin, vain luuta ja nahkaa. Olin v\xc3\xa4\xc3\xa4r\xc3\xa4ss\xc3\xa4.\xc2\xa0\xc2\xbb _NEWLINE_Burgnich pelasi Italian jalkapallomaajoukkueessa 66 ottelua ja teki niiss\xc3\xa4 kaksi maalia. H\xc3\xa4n oli my\xc3\xb6s voittamassa Italian t\xc3\xa4h\xc3\xa4n menness\xc3\xa4 ainoata EM-kultaa vuonna 1968 ja osallistui my\xc3\xb6s kolmeen MM-turnaukseen. Burgnich pelasi maajoukkueessa yli vuosikymmenen, vuodet 1963-1974. Peliuransa h\xc3\xa4n lopetti vuonna 1977. Uransa j\xc3\xa4lkeen h\xc3\xa4n valmensi kahdenkymmenen vuoden aikana kymment\xc3\xa4 seuraa saavuttamatta suurempaa menestyst\xc3\xa4. H\xc3\xa4n on 175 senttimetri\xc3\xa4 pitk\xc3\xa4'